मुजफ्फरपुर शेल्टर होम मामले के आरोपी ब्रजेश ठाकुर ने मीडिया को दिए अपने एक बयान में कहा है कि वह कांग्रेस के टिकट पर चुनाव लड़ने की सोच रहा था और यह लगभग तय हो गया था कि मैं मुजफ्फपुर से चुनाव लड़ूंगा। यह सब उसी की वजह से हो रहा है। किसी भी लड़की ने मेरा नाम नहीं लिया है, चाहे तो आप खुद चेक कर सकते हैं। ब्रजेश ठाकुर ने यह भी कहा कि मधु से उसका कोई संबंध नहीं है। इसकी साजिश कुछ अखबारों ने की है, जो मेरा अखबार बंद कराना चाहते हैं। मेरे अखबार के कारण उनके बिजनेस पर फर्क पड़ रहा है, इसी वजह से यह हो रहा है। ये बाते ब्रजेश ठाकुर ने मामले की सुनवाई के लिए अदालत जाते वक्त कहीं। इसी बीच मुजफ्फरपुर कोर्ट के बाहर एक महिला ने ब्रजेश ठाकुर पर स्याही फेंक दी, जिसके चलते अदालत के बाहर थोड़ी देर के लिए हंगामा हो गया था, लेकिन पुलिस ने स्थिति को संभाल लिया।